אריאל וינטר

אריאל וינטר וורקמן (באנגלית: Ariel Winter Workman‏; נולדה ב-28 בינואר 1998) היא שחקנית ומדבבת אמריקאית. התפרסמה בשל דמותה כאלכס דאנפי בסדרת הטלוויזיה "משפחה מודרנית" ברשת NBC. וינטר נולדה בפיירפקס, וירג'יניה שבארצות הברית, בתם של קריסולה (לבית בטיסטאס) ושל גלן וורקמן. משפחתה נוצרית והיא ממוצא יווני מצד אימה, וממוצא גרמני מצד אביה. לה אח-למחצה ואחות-למחצה גדולים מנישואיו הראשונים של אביה, שאנל וורקמן וג'ימי וורקמן, שניהם שחקנים. וינטר למדה בבית הספר "קמפבל הול" בלוס אנג'לס וסיימה את לימודיה ביוני 2016. באפריל 2016 היא התקבלה לאוניברסיטת קליפורניה בלוס אנג'לס (UCLA) ותכננה להתחיל ללמוד שם ברבעון הסתיו של 2016. עם זאת, ב-12 בספטמבר היא אישרה כי היא דחתה את שנת הלימודים ב-UCLA לסתיו 2017. על החלטתה ללמוד בקולג', היא הסבירה שתמיד התעניינה במשפטים, ושלדעתה תהנה. בשנת 2018, לאחר שנת לימודים אחת, וינטר לקחה הפסקה בלתי מוגבלת מהלימודים כדי להתמקד בקריירת המשחק שלה. הופעתה הראשונה בטלוויזיה הייתה בפרסומת של חברת "קול ויפ", חברה לייצור קצפת צמחית, כשהייתה בת 6. את תפקידה הראשון בטלוויזיה קיבלה כשהייתה בת 7, אז השתתפה בפרק אחד בסדרה "Listen Up". לאחריה השתתפה בתפקידים קטנים בסדרות אחרות כמו "ER", "בונז" ו"מונק", ושיחקה בתפקיד משני בסדרת הטלוויזיה של טורי ספלינג "עכשיו טורי" ברשת VH1. בנוסף, דיבבה בסדרת האנימציה "פיניאס ופרב" דיבבה את גרטשן. ב-2009 לוהקה לתפקיד אלכס דאנפי בסדרת הטלוויזיה "משפחה מודרנית", בה שיחקה 11 עונות, עד לתום הסדרה באפריל 2020. במקביל לתפקיד זה היא לוהקה לתפקידים רבים בדיבוב. בין השאר דיבבה את מרינה בסדרת האנימציה של דיסני ג'וניור "ג'ייק והפיראטים מארץ לעולם לא" וכן את דמותה של קארי קלי/רובין בסרט אנימציה המבוסס על הרומן הגרפי "באטמן: האביר האפל חוזר". כן שיחקה בדרמת הפשע "החיים הלוהטים בקראקטאון" בתפקיד של סוזי, בכיכובה של שאנין סוסאמון. בשנת 2010 שיחקה בסרט האקשן "קילרים" בכיכובם של קתרין הייגל ואשטון קוצ'ר. בשנת 2011 שיחקה בסרט הקומי "הורה מלווה", ועל תפקידה הייתה וינטר מועמדת בשנת לפרס האמן הצעיר עבור השחקנית הטובה ביותר. בשנת 2012 שיחקה בדרמה הקומית "רק אלף מילים" לצד אדי מרפי, ובסרט האימה "חתכים". באותה שנה לוהקה כסופיה, התפקיד הראשי בסדרה "הנסיכה סופיה הראשונה". הסדרה הושקה על ידי דיסני בינואר 2013, לאחר סרט פיילוט בשם "הנסיכה סופיה הראשונה: היה הייתה נסיכה". בשנת 2015 שיחקה בסרט הדרמה "אור בטוח" את דמותה של קייט, לצד ג'ונו טמפל. ב-2016 דיבבה את הנסיכה סופיה בסרט "אלנה והסוד של אוולור", שהוא סרט מקורי של ערוץ דיסני. ב-2017 דיבבה את דמותה של דרדסית לילי בסרט האנימציה "דרדסים: הכפר האבוד". באוקטובר 2012 הגישה אחותה של וינטר, שאנל וורקמן, בקשה להיות אפוטרופס שלה בשל טענות על התעללות פיזית ורגשית מצד האם. ב-5 במאי 2014 הודיע בית המשפט כי הבקשה התקבלה. במאי 2015 הודיעה וינטר בטוויטר כי היא שוחררה מהאפוטרופסות של אמה באופן סופי. ביוני 2015, בגיל 17, עברה וינטר ניתוח להקטנת חזה. וינטר היא חברה בכנסייה היוונית אורתודוקסית. מדיה וקבצים בנושא אריאל וינטר בוויקישיתוף אריאל וינטר, ברשת החברתית פייסבוק אריאל וינטר, ברשת החברתית אקס (טוויטר) אריאל וינטר, ברשת החברתית אינסטגרם אריאל וינטר, במסד הנתונים הקולנועיים IMDb (באנגלית) אריאל וינטר, באתר AllMovie (באנגלית) אריאל וינטר, באתר Rotten Tomatoes (באנגלית) אריאל וינטר, במסד הנתונים הקולנועיים KinoPoisk (ברוסית) Ariel Winter on Mental Health, Trolls and Life After "Modern Family", www.yahoo.com (באנגלית) "Modern Family star Ariel Winter in custody battle". 13 בדצמבר 2012. {{cite web}}: (עזרה) McCartney, Anthony (5 במאי 2014). "Family settles guardianship dispute over 'Modern Family' teen actress Ariel Winter". U.S. News & World Report. Associated Press. ארכיון מ-30 ביוני 2015. {{cite news}}: (עזרה) Corriston, Michele (15 במאי 2015). "Modern Family's Ariel Winter Is Emancipated, Thanks 'Amazing Support System'". People. ארכיון מ-16 במאי 2015. נבדק ב-16 במאי 2015. {{cite web}}: (עזרה) "Ariel Winter Wins Legal Emancipation From Mother". The Huffington Post. נבדק ב-9 בינואר 2015. {{cite news}}: (עזרה) Ariel Winter To Star In NBC Comedy Pilot ‘Hungry’, Replacing Demi Lovato, Deadline, ‏6 במרץ 2022 (באנגלית)